ברנדט פיטרס

ברנדט פיטרס (באנגלית: Bernadette Peters; נולדה ב-28 בפברואר 1948) היא שחקנית, זמרת וסופרת אמריקאית. פיטרס היא זוכת שני פרסי טוני ופרס גלובוס הזהב לשנת 1981 על הופעתה בסרט "מטבעות מן השמיים". פיטרס נולדה בשם ברנדט לזארה למרגריט ופיטר, משפחה סיציליאנית-אמריקאית בשכונת אוזון פארק שברובע קווינס, ניו יורק. היא הצעירה מבין שלושה ילדים. אחותה הגדולה היא המלהקת ההוליוודית דונה דהסטה. אמה עודדה אותה מגיל צעיר להופיע בתוכניות טלוויזיה. נישאה ב-1996 למייקל וייטנברג. ב-2005 נהרג וייטנברג בהתרסקות מטוס במונטנגרו. פיטרס החלה את דרכה בקולנוע בשנות ה-70 של המאה ה-20 בתפקיד משני בקומדיית הספורט המצליחה של רוברט אולדריץ' "משחק מכור" בתור מיס טוט המזכירה של מפקד הכלא. היא פרצה לראשונה בקומדיות "סרט אילם" של מל ברוקס בתפקיד וילמה קפלן עליו הייתה מועמדת לפרס גלובוס הזהב לשחקנית המשנה הטובה ביותר ו"השלומיאל" של קרל ריינר בו היא הופיעה בתפקיד ראשי לצידו של סטיב מרטין. פיטרס זכתה בשנת 1981 בפרס גלובוס הזהב לשחקנית הטובה ביותר בתפקיד קומי/מוזיקלי על משחקה בתור המורה איליין בדרמה המוזיקלית של הרברט רוס "מטבעות מן השמיים", באותה השנה הופיעה גם בקומדיה המדע בדיונית "פעימות לב" בתפקיד הרובוטית אקווה. ב-1982 שיחקה פיטרס בקומדיה של ג'ון יוסטון "אנני" בתפקיד לילי סנט ריג'ס חברתו של רוסטר הניגן (טים קארי). ב-1989 הופיעה פיטרס לצידו של קלינט איסטווד בקומדיית הפעולה "הקדילק הורוד". בשנת 1990 השתתפה פיטרס תפקיד קטן בסרטו של וודי אלן "אליס". ב-1997 דיבבה פיטרס בסרטי האנימציה "אנסטסיה" את דמותה של סופי ו"היפה והחיה 2: חורף קסום". פיטרס הייתה מועמדת לפרס גלובוס הזהב לשחקנית הטובה ביותר בסדרה קומית בשנת 1977 על תפקידה בתור הצלמת הצעירה שארלוט דרייק בקומדיית המצבים שיצר נורמן ליר "הכול הוגן". בשנת 1997 הופיעה פיטרס בעיבוד טלוויזיוני למעשייה "סינדרלה" בתפקיד אמה החורגת של סינדרלה (ברנדי נורווד) ובתפקיד האלה קירקה במיני סדרת הפנטזיה התקופתית בהפקתם של פרנסיס פורד קופולה וניקולס מאייר "האודיסיאה". בשנת 2001 הייתה פיטרס מועמדת לפרס אמי על הופעת אורח שערכה בסדרה הקומית "אלי מקביל". ב-2009 שיחקה פיטרס בעונה השלישית של הסדרה הקומית "בטי" בתפקיד ג'ודי פאפדקיס המורה של בטי (אמריקה פררה) שגונבת לה את משרת עורכת העיתון. ב-2012 השתתפה פיטרס בסדרת הדרמה המוזיקלית "סמאש" בתפקיד לי אמה של השחקנית אייבי לין. כשחקנית תיאטרון מוערכת הופיעה פיטרס בבמות ברודוויי במשך למעלה מ-50 שנה. היא הועמדה לשבעה פרסי טוני וזכתה בשניים על תפקידה בתור אנני אוקלי בעיבוד החוזר בשנת 1999 למחזמר הקלאסי "אנני אוקלי אשת לפידות" ועל משחקה במחזמר "שיר וריקוד". בשנת 2012 קיבלה פיטרס פרס טוני של כבוד על פועלה. פיטרס הוציאה במהלך הקריירה המוזיקלית שלה שישה אלבומי סולו והייתה מועמדת 3 פעמים לפרס גראמי על האלבומים "I'll Be Your Baby Tonight", "Sondheim, Etc. – Bernadette Peters Live At Carnegie Hall", ו"Bernadette Peters Loves Rodgers and Hammerstein" פיטרס עוסקת גם בכתיבה והוציאה לאור מספר ספרי ילדים. אייס אלי ורודג'ר של השמיים (1973) משחק מכור (1974) וו.סי פילדס ואני (1976) כוח ויגילינט (1976) סרט אילם (1976) השלומיאל (1979) מטבעות מן השמיים (1981) פעימות לב (1982) אנני (1982) העבדים של ניו יורק (1988) הקדילק הורוד (1989) אליס (1990) המנגינה שבלב (1991) אנסטסיה (1997) היפה והחיה 2: חורף קסום (1997) ימי שלג (1999) המשאלה של וואקו (1999) זה עובר במשפחה (2003) Coming Up Roses‏ (2012) בחזרה לארץ עוץ (2013) גלריית הלב השבור (2020) הכול הוגן (1976–1977) אנימניאקס (1993–1998) האודיסאה (1997) סינדרלה (1997) נסיך החלומות (2001) - סרט טלוויזיה הוכחה חיה (2008) - סרט טלוויזיה של Lifetime בטי (2009) סמאש (2012–2013) מדריך החברות לגירושין (2014) מוצרט בג'ונגל (2018–2014) הטובות לקרב (2018–2017) קייטי קין (2020) הפלייליסט של זואי (2020-הווה) המדבר הגבוה (אנ') (2023) מדיה וקבצים בנושא ברנדט פיטרס בוויקישיתוף אתר האינטרנט הרשמי של ברנדט פיטרס (באנגלית) ברנדט פיטרס, ברשת החברתית פייסבוק ברנדט פיטרס, ברשת החברתית אקס (טוויטר) ברנדט פיטרס, ברשת החברתית אינסטגרם ברנדט פיטרס, ברשת החברתית Goodreads ברנדט פיטרס, במסד הנתונים הקולנועיים IMDb (באנגלית) ברנדט פיטרס, באתר AllMovie (באנגלית) ברנדט פיטרס, באתר Rotten Tomatoes (באנגלית) ברנדט פיטרס, באתר Metacritic (באנגלית) ברנדט פיטרס, במסד הנתונים הקולנועיים KinoPoisk (ברוסית) ברנדט פיטרס, באתר סאונדקלאוד (באנגלית) ברנדט פיטרס, באתר Last.fm (באנגלית) ברנדט פיטרס, באתר AllMusic (באנגלית) ברנדט פיטרס, באתר MusicBrainz (באנגלית) ברנדט פיטרס, באתר Yandex.Music (ברוסית) ברנדט פיטרס, באתר Discogs (באנגלית) ברנדט פיטרס, באתר Songkick (באנגלית) ברנדט פיטרס, באתר Genius ברנדט פיטרס, באתר SecondHandSongs ברנדט פיטרס, באתר בילבורד (באנגלית)